છેલ્લાં ધણા સમયથી બ્રાંડેડ વસ્તુઓના નામે નકલી વસ્તુઓનો મોટાપાયે વેચાણ ચાલે છે અને દરરોજ કરોડો રૂપિયાનો માલ સતત વેચાણ થઇ રહ્યો છે. ત્યારે શનિવારે કાલુપુર પોલીસ રીલીફ રોડ પર આવેલી હાજા પટેલની પોળમાં આવેલી ન્યુ મહાદેવ ટ્રેડીંગ નામની દુકાનમાંથી ફાસ્ટટ્રેક કંપનીની 450 જેટલી નકલી સ્કુલ બેગનો જથ્થો જપ્ત કર્યો હતો. ફરિયાદી મનીષ પટેલ રિધ્ધી સોસાયટી ઘાટલોડીયા ખાતે રહે છે અને દિલ્હીમાં પ્રોટેક્ટ આઇપી સોલ્યુશનમાં રિજીનલ મેનેજર તરીકે કામ કરે છે. જેમાં તેમને વિવિધ કંપનીઓની કોપી રાઇટ અને ટ્રેડના રક્ષણ કરવાનું કામ કરે છે. તેમની કંપની પાસે ટાઇટન ફાસ્ટટ્રેક કંપનીનું કામ પણ કંપની પાસે હતુ.